
PROOEMIUM. 


I 

I lurima  Jam  de  morbo  hic  nuncupato,  de  inflam- 
matione scilicet,  nuperrimis  temporibus  medicorum 
sententias  adhuc  tantopere  movente,  existunt  con- 
scripta' viri  jam  tot  docti  et  illustres  eam  perscru- 
tationibus acutissimis  investigarunt,  ut  amni  guttu- 
lam affundere  videar,  his  omnibus  rneas  addens 
pagellas.  Sed  cum  in  morborum  contemplatione 
additamentum  etiam  minimum  aliquam  habeat  utili- 
tatem , mea  quae  pauca  et  sane  sat  manca  de  isto 
morbo  et  affinibus  cogitavi,  audaciter  prodo,  lectoris 
milii  expetens  indulgentiam.  Non  inveniet  ille  dili- 
gentem rei  pertractatae  litteraturam  in  dissertatiun- 
•cula  nostra,  quam,  qui  desiderat,  sat  completam,  vix 
vero  sat  criticam,  habebit  in:  Meyer  Versuch  einer 
■critischen  Geschichte  der  Entziindungen ; non  inve- 
niet  inflammationum  decursus  nec  omnes  ipsarum 
Varietates  pathologice  enumerata;  non  inveniet  eo- 
irum  medelam  et  medicaminum  ipsis  adaptandorum 
«adumbrationem.  Placuit  solummodo  theses  theore- 
Iticas  proprias,  spectantes  pathologicam  inflammatio- 
num distinctionem  et  definitionem  in  medium  af- 
ferre, quas  vero  non  omnino  novas  sed  ab  aliis 
«ex  parte  mutuatas  esse  autoribus,  lubenter  confiteor. 

§•  *• 

Inflammatio  vitae  organi  incrementum  est  subic 
taneum,  irritabilitate  quidem  et  reproductione  tunc 
Dimis  vigente,  nervea  vero  actione  solummodo  per 
vitalem  nexum  in  vitium  simul  tracta.  Inflammatio 
semper  est  morbus  acutus,  activus,  febrilis",  conti- 
nuus vel  leviter  remittens,  semper  signis  certis,  m- 
primis  dolore  (rubore  et  turgore  adhuc,  si  partem 
externam  est  aggressa)  conspicuus,  functione  or- 
gani simul  vel  aucta  gradu,  vel  impedita,  nec  alie-  I 
nata.  Nec  ulli  partis  affectae  particulae  non  insi-  i 
diatur,  non  solummodo  in  vasis  capillaribus  vel  m 
tela  cellulosa  haerens. 

§.2. 

Quamquam  mihi  non  in  animo  est,  cnticc  ac- 
umbrare  omnes  jam  promulgatas  inflammationis 
definitiones  et  descriptiones,  tamen  commemorare 
juvabit  clarissimorum  virorum  Gruithuisen  et  Red 
de  hac  re  placita. 

Gruithuisen  sequentem  offert  inflammationis 
definitionem : ^DasWesen  derEnrzlindung  ist  nichts, 
ais  die  organische  Thatigkeit  der  Hohersteigerung 
des  durch  irgend  eine  krankhafte  Affection  auf  eme 
tiefere  StuFe  gestellten  Parenchyma,  zwischen  dem 
vorigen,  dabey  verschwundenen  Capillar-Gefals- 
System,  durch  welche  die  sanguinische  und  lympha-' 
lische  Capillar  - Gefafsbildung  und  Entstehung  der 
Poren  und  Nerven  zu  erfolgen  pflegt.u 

Multum  abest  ipsi  hoc  concederem,  sed  ante- 
quam breviter  expositam  recenseo  opinionem,  ex- 
perimenta, quae  attulit  Thomson,  huc  spectantia, 
perlustrabo.  Hic  enim  cum  in  ranae  palam*  arte- 

riarum  contractionem  yideret  ammonii  admota  so- 
lutione sac  aquosa , infracta  simul  circulationis  in 
vasis  capillaribus  velocitate,  credidit  se  inflamma- 
tionem movisse;  et  eodem  modo,  ubi  admoto  natro1 
muriatico  soluto  in  his  vasis  vidit  accelerationem 
circulationis,  credidit,  adfuisse  phlogosin,  ipse  licet 
contendat,  per  hunc  stimulum  ut  plurimum  effici 
:retardationem  in  vasis.  Respiciendum  potius  fuis- 
set, sat  memorabile  istud  phaenomenon,  contractio 
nempe  arteriarum  per  ammonium,  per  natrum  vero 
muriaticum  ipsarum  dilatatio  , subortae.  Credo 
nempe,  per  hanc  a sali  culinari  admoto  confectam 
in  his  vasis  dilatationem  sat  comprobari  sententiam, 
quam  primi  viri  Illustres  Horn  et  Rasori  edidere, 
contrastimulantia  scilicet  haec  esse  medicamina^ 
quae  saepe  etiam  alvum  non  moventes , vel  alio 
quid  corpori  detrahentes  modo,  deprimant  et  debi- 
itent.  Horum  medicaminum  duas  existere  familias 
oiihi  persuasum  habeo,  primam,  eorum  vitam  vaso- 
rum et  irritabilitatem  diminuendo  quae  agant,  quo 
/erbi  gratia  salia  plurima,  nitrum  inprimis  et  acida 
ortiora ; secundam  vero,  eorum  quae  nervorum  in- 
1 ringant  actionem,  hosque  uberius  porrecta  paraly- 
ica  quasi  relinquant,  quo  exempli  gratia  acidum 
aydro  - cyanicum  referendum.  Per  natrum  muriati- 
cum palamae  admotum  Thomson  diminuendo  partis 
irritabilitatem  congestionem  isti  concitavit,  per  am- 
monium  vero  partis  irritationem;  in  neutro  casu 
uderat  inflammatio.  Ipse  dicit,  se,  cum  acu  pun- 
gendo inflammationem  conhcere  voluisset,  per  ni- 
mios animalis  dolores  ejusque  motus  inde  deten- 
um  fuisse,  et  nunc,  cum  immoto  animali  per 

'chemicum  agens  irritabilitatem  partis  excitaverit 
paululum,  jam  sibi  ipsi  persuadet  adfuisse  inflam- 
mationem. Concedo,  adfuisse  aliquid  inflammationi 
simile,  tamen  nego  hunc  statum  cum  inflammatorio 
statu  m homine,  vel  in  animali  alio  mammis  prae- 
dato, comparandum. 

In  animantibus  frigidi  sanguinis  inflammatio 
stricte  sic  dicta  neganda  est,  cum  desit  vitae  irrita- 
bilis ipsis  intensitas  ad  hanc  necessaria.  Quis  ho- 
minum in  ranae  palama,  vel  in  rana  ipsa,  vel  in 
lacerta  morbum  observavit  inflammatorium?  Quis 
linquam  in  his  vidit  animalibus  aut  abscessum,  aut 
gangraenam,  aut  glandularum  indurationes,  inflam- 
mationis sequelas?  JNostris  temporibus,  si  in  rana, 
imo  in  insectulo , quid  observarunt  autores  hoc 
misero  adaptant  mox  homini,  nec  respiciunt  diffe- 
rentias ingentes,  quas  physiologicas  et  anatomicas 
(psychologicas  ut  taceam)  nos  scimus  distinguere 
eum  a caetero  animalium  agmine  et  caterva. 

Gruithuisen  etiam  experimenta  instituit,  quae 
vero  ipse  describere  omisit,  solummodo  ea,  quae 
ope  eorum  vidit,  afferens.  ( Organozoonomie  in 
prooemio.)  Data  inflammationis  causa,  ille  narrat, 
vasa  capillaria  sanguifera  multa  evanescere,  circu- 
lationem in  remanentibus  retardari  et  haec  ipsa 
vasa  inde  ampliora  evadere;  inter  haec  vasa  globu- 
los sanguineos  formari,  irregulares,  catenatim  sen- 
sim sensirnque  sibi  agglutinatos,  sicque  demum  vasa 
ampla  capillaria  construi,  sanguine  primum  in  his 
immoto  manente  et  saepe  simul  pultiformi,  donec 
in  priora  vasa  lymphatica  se  inseruissent.  Parenn 
chyma  capillaribus  interjectum  vasis  focum  prae- 

bere  processui  mox  nuncupato  organico,  ipsique  eo 
magis  favere,  quo  propius  adhuc  ejusdem  formatio 
ad  naturam  polyposam  accederet , et  quo  magis 
telae  cellulosae  formam  offerret.  Quae  omnia  veri- 
tati proxima  mihi  videntur  nec  reprobanda , cum 
meae  de  inflammatione  sententiae  optimum  suppe- 
ditent argumentum.  Tamen  dubium  movendum, 
an  vasa  ista  sanguifera  tam  subito  in  inflammatione 
oblitterata  novaque  alia  procreata  fuerint?  An  in 
periculis  ejus  vera  adfuerit  inflammatio? 

§•  3.  , 

INecesse  est,  crebrius  emergat  phlogosis  in  tela 
cellulosa,  partibusque  ex  ea  conflatis,  in  membranis 
et  vasis.  Tela  nempe  cellulosa  (vel  gelatinosa  po- 
tius, recte  monuit  primus  Wolf,  dein  Blumenbach) 
totius  quasi  est  corporis  et  partium  majoris  digni- 
tatis germen  ac  fons,  ex  qua  per  processum  orga- 
nicum sempiternum  partes  diversae  corporis  humani 
provocantur.  Ut  recte  intelligar,  tela  gelatinosa 
eodem  modo  licet  7ocari  basis  omnium  corporis 
humani  partium,  quo  monas  dicitur  totius  regni 
animalis  prcrtotypus.  Erravit  Oken  credens,  con- 
glomerationem monadum  sufficere  ad  formanda 
corpora  animalium,  errarunt  item  physiologi,  qui 
organa  e tela  gelatinosa  confecta  credunt  conden- 
sata magisque  unita.  Ista  tela  gelatinosa  dynamice 
involvit  vim  et  facultatem  nobilioris  vitae,  et  si 
per  auctam  actionem  organicam  morbose  accendi- 
tur vitae  intensitas,  exoritur  inflammatio.  Partes 
jam  nobiliores  (ut  hac  voce  utar)  et  organa  stricte 
sic  dicta,  quorum  aegrius  exaltatur  et  alienatur  ac- 
tio, vera.m  inflammationem  rarius  patiuntur.  Jam 

nimis  distincte  certam  vitae  rationem  inierunt,  ac 
ut  aberratio  facile  contingere  possit. 

Quae,  cum  ipse  agnoscit  Gruithuisen,  errasse 
mihi  videtur,  contendens:  ubique  necessariam  esse 
parenchymatis  morbosam  affectionem,  qua  in  mino- 
rem dignitatis  gradum  detruderetur.  Nam  tela  ge- 
latinosa , quem  vitae  organicae  animalis  gradum 
minorem  assumere  potest,  ipsa  jam  polyposae  gela- 
tinae  proxima?  Haec  si  adhuc  in  illa  decresceret 
vita,  sane  tota  perditum  iret.  Quid?  quod  subito 
in  sanis  saepe  oritur  inflammatio,  praevia  neuti- 
quam  causa  debilitante.  Non  requiritur  denique  in 
quavis  inflammatione  hoc  vitae  decrementum  ante- 
cedens, cum  nullo  modo  tale  ubique  nuncupetur,  et 
item  hypothetice  assumtum  non  suggerat  meliorem 
inflammationis  declarationem. 

§•  4- 

Affert  Gruithuisen  tunc  in  allata  descriptione 
naturae  morbi  nostri:  parenchyma  inter  vasa  capil- 
laria abolita  sedem  esse  inflammationis,  et  tamen 
idem,  enarrans,  quae  resultaverint  ex  ipsius  experi- 
mentis, vasa  ex  parte  solummodo  evanescere,  et 
recens  formata  alia,  eo  demum  vasa  evadere,  quod 
anastomosi  se  jungerent  cum  pristinis  remanentibus, 
contendit.  In  primis  vero  est  vituperandum,  illum 
non  solummodo  vasa  capillaria  sanguifera  per  phlo- 
gosin  dicere  gigni,  sed  item  nervos  et  poros.  Ex- 
perimenta ejus  hoc  non  probarunt,  nec  quidquam 
hujusmodi  offerrunt.  Unde  ipsi  nunc  audax  ista 
hypothesis?  Seduxit  autorem  falsa,  novissimis  tem- 
poribus sat  divulgata  opinio,  productionem  embryo- 
nis per  inflammatorium  fieri  statum.  Cum  cadu- 

cam  membranam  vidissent  physiologi  in  primo  gra- 
viditatis stadio  simili  modo  utero  adnecti,  quo 
membranae  spuriae,  inflammationis  producta,  orga- 
nis affectis  jungi  solent,  jam  crediderunt  inflamma- 
tionem provocasse  foetum,  ejus  partium  formationi 
subfuisse.  Ubi  locorum  vero  inflammationem  simul 
tam  validam,  simulque  tam  paucis  concomitatam 
signis  invenies?  Recurrunt  autores  ad  propriam 
uteri  vitam,  dicentes,  ipsius  subinflammationem, 
quasi  specificam,  efficere,  quod  alia  efficere  neque- 
ant, organa  inflammata.  Sed,  cur  foetus  in  abdo- 
mine, cur  in  tubis  accrescere  valet?  Nullomodo 
cum  hucusque  demonstratum  sit,  in  generatione  quid 
inflammatorii  adesse,  laudabit  sane  nullus  Gruithui- 
sen  ex  foetus  formatione  jam  per  analogiam  con- 
cludentem in  inflammationem,  processumque  ipsam 
concomitantem  organicum.  In  parte  inflammata  * 
sane  irritabilitas  et  reproductio,  et  quidem  in  toto 
simul  organo  auctae  sunt,  sic  ut  vel  nervi  irritabi- 
les magis  et  reproductivi  sint;  ubi  vero  nervi  pro- 
vocantur et  formantur  novi,  ibi  credo  veram  adesse 
generationem,  comparandam  cum  foetus  in  utero 
l formatione,  nec  inflammationem.  Talis  vero  in 
iparte  singula  generatio  certe  non  occurrit. 

§•'  5- 

Red  vix  meliora  attulit.  Descriptio  ejus  in-  * 
lflammatioms  nimis  est  laxa.  Phlogosin  nempe  cum 
«definiat  omnem  anomaliam  processus  organici,  va- 
sorum imprimis  vitio  exortam,  morbi  necesse  est, 
^psi  audiant  inflammationes,  diversissumi , nec-  vin- 
.culo  tam  arcto  conjungendi.  Quaevis  leucorrhoea, 
[quod vis  fere  profluvium  tunc  inflammatio  est:  nam 

has  secretiones  ex  maxima  parte  ope  vasorum  con- 
fici, constat,  et  anomalia  processus  organici  non 
vacant.  Tophus  et  arrhritis , hydrops  omnis  et 
phthisis  pituitosa  item  inflammationi  proxima,  nisi 
ipsa  inflammatoria  essent,  si  hanc  clarissurm  viri 
sequeremur  definitionem.  Nec  assentio  eidem,  di- 
centi, omnem  inflammationem  vasorum  morbum 
esse,  nos  verbo  improprio  de  inflammatione  cordis, 
cerebri  et  caetera  loqui,  cum  sanguifera  solummodo 
vasa  minora  inflammationi  focum  praebeant.  Vitupe 
rat  idemHaller  et  Plattner,  sedem  qui  inflammationis 
in  tela  cellulosa  quaesiverint,  et  tamen  ipse  alium 
in  errorem  trahitur  non  minus  gravem,  cum  reli- 
quarum partium  organum  inflammatum  constituen- 
tium morbosam  neget  affectionem.  Inflammatio  certe 
non  vasorum  organi  inflammati,  sed  totius  or- 
gani morbus,  quod  in  irritabilitatis  trahitur  focum, 
quasi  vasculosam  sibi  assumere  vult  naturam.  Re- 
productioni  sicuti  vasa  inservit  inflammati  organi 
pars.  Respiciamus  experimenta  clarissimi  Thomson 
etGruithuisen,  quae  nobis  omnino  demonstrant,  oriri 
uova  vasa  vel  vasis  quid  simile,  in  parenchymate 
intervasculari ; haec  vero  ut  oriantur  necesse  est, 
ambientium  actio  partium  et  mutatio.  Item  non  as- 
sentio autori  gravissimo,  ubi,  arterias  imprimis  in- 
flammatione laborare  dicat  contendatque,  suffultus 
iisdem  meis  argumentis,  credensque,  morbum  et 
affectionem  arteriarum,  (vita  venarum,  nervorum  et 
parenchymatis  integra,)  non  valere  symptomata  ad- 
dere, qualia  inflammatio  praebeat;  non  valere  produ- 
cta construere,  qualia  ex  inflammatione  videamus,  nec 
quid  esse  pluris,  nisi  meram  arteriarum  irritationem. 


Propriam  nunc  necesse  est  perlustremus,  pau- 
loque  prolixius  explicemus  sententiam.  Inflamma- 
tionem morbum  dixi  semper  acutum,  quare,  quid 
nominem  morbum  acutum,  hic  loci  statuere,  juvabit. 
Licet  non  magni  faciam  numerorum  in  morbis  de- 
finiendis usum,  nec  mihi  valeat  divisio  pathologo- 
rum,  qui  omnem  certum  dierum  numerum  super- 
gredientem morbum  appellent  chronicum,  divisio, 
quam  inprimis  minus  rite  inter  recentiores  Burdach 
refocillarunt  et  Sprengel,  tamen  divisionem  morbo- 
rum in  chronicos  et  acutos  lubenter  agnosco,  defi- 
nitionem commutans  amborum , eorumque  totam 
respiciens  naturam.  Etenim  credo  assentientibus 
ReiI  et  Henke,  chronicos  morbos  eo  facillime  ab 
acutis  distingui,  quod  hi  omnia  vitae  suae  studia 
majori  cum  rhytmo  et  cum  vehementia  (plerumque 
etiam  citius)  percurrant,  majoresque  et  celeriores, 
tamen  certiores  formarum  offerant  mutationes. 

Acutum  ergo  istum  nomino  morbum,  qui  sta- 
dia sua  eo  absolvit  modo , ut  nunquam  per  dies 
quasi  subsistens  accrementum  vel  decrementum  ca- 
pere desinat;  qui  certos  praebeat  exitus  et  distin- 
ctos, quique  crises  offerat  et  metastases  veras.  Nec 
Omnimodo  spernendum  habeo  quod  a Celso  mutua- 
vit Conspruch  criterium,  nempe  vitae  discrimen  in 
his  esse  majoris  momenti  morbis,  citiusque  immi- 
nere, sed  solummodo  uti  signum  diagnosticum 
morbi  acuti  accessorium  valet,  cum  mitiores  febres 
certe  acutas  vix  permissum  sit  ob  periculi  vitae 
defectum  chronicis  adnumerare  morbis. 

§■  7- 

Elucet  ex  mea  inflammationis  in  genere  defini- 
tione et  characteribus  ejusdem  praepositis  natura- 
libus, me  omnino  excludere  ex  serie  horum  [morbo- 
rum istas  affectiones  pathologicas,  quas  minus  rite 
inflammationes  chronicas,  occultas,  passivas,  inter- 
mittentes autores  nominarunt,  nec  habituales  me 
agnoscere  phlogoses.  Ex  Reilii  partibus  stare  item 
non  possum,  qui  inflammationem  affert  synochicam, 
typhosam  et  paralyticam,  cum  synochicam  semper 
hanc  esse  mihi  sit  persuasum.  Sed  jam  ipsi  assen- 
tio,  ubi  inflammationem  spuriam  infestat  eamque 
refellit,  'qua cum  simul  refellendam  et  ex  tabulis 
medicis  delendam  habeo  inflammationem  sic  dictam 
nervosam,  nec  non  lymphaticam,  serosam,  puram 
atque  impuram.  His  de  omnibus  nunc  paulo  fusius, 

§•  8- 

Inflammationes  quas  chronicas  et  habituales 
dixerunt  autores,  jam  credo  vel  esse  unius  ejusdcm- 
que  inflammationis  recursus  repetitos,  vel  jam  exi- 
tus phlogoseos  praegressae.  Sic  enim  in  oputalmiti  e ^ 
tunica  adnata  alias  vix  halitum  edens,  organon  ht 
maxime  secretorium,  et  si  remediis  non  sat 
pristinum  statum  revocatur,  in  glanduloso  fung 
sum  quoddam  abit,  perpetuo  excernens  et  propriae 
suae  formae  et  structurae  omnino  fere  expers.  INun 
nobis,  sed  false  audit  inflammatio  chronica,  cum 
potius  de  exitu  inflammationis  esset  dicendum,  et 
de  pessumdatione  et  mutatione  vitae  oigani  per 
hanc  inducta.  Etsi  mihi  objicient  fortasse  multi, 
lines  ubi  inflammatio  abierit  in  morbum  insequen- 
tem,  ab  ipsa  distinguendum,  non  facile  esse  de- 


monstratu,  tamen  mea  valebit  distinctio.  Ubi  func- 
tio organi  alienata  omnino  est,  nec  solummodo 
tuibata,  impedita  vel  gradu  aucta , ibi  non  amplius 
adest  phlogosis,  sed  ejusdem  sequela.  Ubi  jam 
promergit  typus  plane  alius , decursuscjue  morbi 
plane  mutatur,  ibi  nomen  prioris  morbi  non  am- 
plius congruit.  Plerumque  etiam  fines  inter  mor- 
bum ejusque  exitus  sat  sunt  notabiles,  ita  ut  autores 
stadiorum  sub  nomine  jam  dudum  ambos  disjunxe- 
rint. jNec  parvi  pendenda , vel  plane  spernenda 
ista  morbi  ipsius  et  productorum  ejusdem  dissectio, 
quae  neglecta  nobis  offert  eodem  sub  nomine  com- 
prehensa: pthises  et  inflammationes,  scirrhos  et  in- 
durationes,  abscessus  et  ulcera. 

In  phthisi  florida  item  loquuntur  autores  de 
inflammatione  chronica,  sed  hic  jam  distinctae  sem- 
per  potius  et  se  invicem  excipientes  observantur 
inflammationes,  e quibus  singulis  pulmo  quidem  in 
sequentem  evadit  proclivior,  quin  tamen  ita  inter 
se  sint  nexae,  |ut  in  unam  coalescant. 

§•  9- 

Antequam;  ulterius  progredimur  in  nostra  in- 
flammationis finium  disquisitione,  juvabit  de  affini- 
bus pauca  afferre,  sententiamque  nostram , quoad 
formas  ab  inflammatione  separandus,  modumque 
quo  sint  disjungendae,  antea  edere. 

i.  Jam  recte  Anglorum  plures,  sub  nomine 
* ikution  distinxere  ab  inflammatione  statum  quem- 
dam, ubi  vitae  organorum  actio  quidem  aucta,  sed 
aion  eo  aucta  est,  ut  morbus  typicus  distinctus, 
qualis  inflammatio  est,  inde  evadat.  Credo,  nos 
Pro  syno*iymo  merito  accingere  huic  irritationi 

Anglorum:  orgasmum  et  plethoram  commotam  ve- 
terum, erethismum  recentiorum  nonnullorum  (nec 
tamen  eum,  quem  solummodo  ad  papillas  nerveas 
pertinentem , habet  Walther  et  alii  physiologi)  et 
demum  congestionem,  autorum  activam.  Differt 
hic  status  ab  inflammatione  imprimis  decursu  sae- 
pius chronico,  productis  morbosis  nullis,  cum  repro- 
ductio  secundario  solummodo  laboret,  et  affectione 
inprimis  sensibilitatis.  Irritatio  ergo  dicitur  nobis 
vitae  sensibilis  et  irritabilis  organi  cujusdam  incre- 
mentum plus  minusve  subitaneum,  reproductione 
serius  et  per  consensum  solummodo  peccante.  Huc 
omnis  post  animi  affectus  sanguinis  in  parte  con- 
flexus, saepe  sat  transitorius;  huc  congestiones  sic 
dictae,  onaniticorum  hominumque  nervosorum,  ere- 
thicae  et  activae.  Huc  saepe  status  cerebri  in  febri 
nervosa,  pro  inflammatione  imponens.  -* 

2 Henke  vix  sat  apte  cum  forma  mox  nuncu- 
pata illum  comparat  in  infantibus  statum  morbo- 
sum, quem  Formey  sub  nominet  nisus  formativus 
nimius  descripsit.  In  irritatione  nempe , qualem 
nos  eam  definimus,  nondum  emergunt  producta 
morbosa,  et  illa  nullo  modo  est  formativa.  In  nisu 
vero  sic  dicto  formativo  nimio  (quod  nomen  jam 
propter  facilem  cum  Blumenbachiano  nisu  forma- 
tivo, e physiologia  sane  delendo,  commutationem, 
non  susciperem)  producta  evadunt  etsi  serosa, 
lymphatica,  mucosa.  Haec  forma,  quam  breviore 
et  aptiore  nomine  hic  Exuberantiam  appellare  pla- 
cet, in  primis  eo  differt  a phlogosi , quod  in  hac 
factor  reproductivus  magis  sit  affectus.  Producta 
inde  nascuntur  copiosa,  formam  organicam  sibi  fa- 


cile  assumentia  vel  fluida,  vel  membranacea,  cum  e 
contrario  producta  et  sequelae  inflammationis  ge- 
nuinae, suppuratio  videlicet,  induratio  et  gangraena, 
vix  non  ab  ea  excludantur.  Prosilit  ubi  organorum 
evolutio  adhuc  perdurat,  vel  ubi  reproductivum 
systema  jam  physiologicis  ex  rationibus  praevalet; 
ergo  in  adolescentia,  in  graviditate  sicque  porro. 

§•  10. 

5.  Congestio  mihi  est  omnis  vitae  organi  de- 
crementum non  subitaneum,  quo  imprimis  irritabi- 
litas et  reproductio  imminuitur,  nervea  vi  sat  adhuc 
valente.  Congestionem  solummodo  habeo  passi- 
vam, unicam,  veram;  activam  ad  irritationem  refe- 
rens. Huc  ad  congestionem  meam  pertinet  auto- 
rum  plethora  ad  vires. 

4.  Plethora  demum  mihi  ille  status  submorbo- 
sus,  ubi  sola  reproductiva  aucta  est  in  organismo 
integro  (vel  in  parte?)  sphaera,  irritabilitate  et  sen- 
sibihtate  adhuc  integris,  nec  in  potestatem  repro- 
ductionis  nimiae  attractis.  Vasa  eorumque  con- 
tcnta  hie  mprimis  peccant  tamen  ceterae  corporis 
vires  adhuc  sufficiunt  ad  statum  sanitati  proximum 
sustinendum.  Urgebit  quis  fortasse,  vix  reprodu- 
ctionem  solam  intensitatem  majorem  sibi  assnmere 
posse,  nisi  ipsorum  nervorum  impulsu,  sed  respi- 
ciendum est,  esse  nervos  ante  alios  reproductioni 
> • . 

ans  ervi  entes,  hosque  sufficere  ad  augendam  repro- 
'ductionis  actionem.  Etsi  systema  reproductivum 
«certum  non  existat,  uti  nervorum  habemus  et  vaso- 
irum , tamen  foci  sunt  in  organis  stricte  sic  dictis 
ireproductionis  praecipui,  haecque  sunt  organa  item 
(plerumque  plethora  laborantia. 


Plethorae  duplex  agnosco  genus,  nempe: 

a . Plethoram  ad  vasa,  vel  veram,  (ad  molem, 
ad  habitum  etc.)  Vis  reproductiva  plastica  in  pri- 
mis suis  initiis  nimis  viget,  indeque  uberior,  quam 
quae  sanitati  par  est,  sanguinis  copia  formatur. 
Factor  prior  reproductionis,  haematopoesis  caeteros 
praevalet  et  fere  exstinguit. 

b.  Plethoram  apparentem  (spuriam).  Hanc  mi- 
nime praetereundam  censeo,  cum  simul  ac  Trevi- 
ranus  credam,  inesse  etiam  sanguini  non  solum- 
modo vitam,  sed  item  vim  se  ipsum  promovendi; 
h an  eque  ad  plethoram  refero  omnia  morbosa  phae- 
nomena, ubi  sanguis  ipse  specilicis  stimulis  irrita- 

* - 

tus  nimis  in  vasa  agens,  symptomata  excitat  con- 
spicua. Sufficiet  respexisse  tot  venenatas  substan- 
tias, quae  sanguinis  miscelam  et  vitam  commutando 
agunt,  et  medicaminum  seriem,  quae  sanguinis  bu- 
xum modo  retardare  videntur  specifico,  nec  irrita- 
bilitatem vasorum  simul  diminuere,  qualia  digitalis 
herba  et  narcotica -acria  nonnulla  ipsi  affinia.  Huc 
etiam  refero  ruborem  et  turgorem  in  membris  va- 
lide motis,  huc  sanguinis  affiuxum  in  partem  ob  ca- 
loris applicationem,  vel  stimulum  chemicum  admo- 
tum, omniaque  hujuscemodi. 

Plethoram  ad  spatium  vel  respectiram  existere, 
plane  nego , plethoram  commotam  ad  irritationem, 
plethoram  ad  vires  ad  congestionem  uti  synony- 
mon  transfero. 

§.  11. 

Credo  me  praemissis  annuisse  paucis  et  demon- 
strasse, magnum  numerum  morborum,  quae  inflam 
mationes  vocentur,  hoc  inepte  frui  no|nme;  et 

chronicas  inprimis  sic  dictas  phlogoses  omnes  vel 
inflammationes  repetitas  , vel  eorundem  sequelas, 
fines  et  producta,  vel  meras  irritationes,  imo  con- 
gestiones et  plethoras  esse.  Transeo  ad  occultas 
autorum  inflammationes  , quarum  plurimae  post 
mortem  observatae,  nil  fuere  nisi  sanguinis  extra- 
vasationes et  suffusiones  in  organorum  superficie. 
Irritationes  et  Congestiones , quarum  adhuc  post 
mortem  videbantur  vestigia , etiam  saepe  pro  in- 
flammationibus imposuere.  Aeris  atmosphaerici  imo 
per  tempus  aliquod  contactus  valet  ruborem  au- 
gere membranarum,  inprimis  istarum,  quae  jam 
antea  cum  sanguine  in  contactu  fuere. 

Sic  Hodgson  arteriarum  tunicam  interiorem, 
ubi  nec  inflammationis  suspicio  aderat,  ruberrimam 
vidit,  rubore  aqua  sola  non  extinguendo,  nec  om- 
nimodo superficiali,  inprimis  si  aer  atmosphaericus 
post  mortem  per  longius  admissus  fuerat  tempus. 

Mirum  est,  quanta  cum  negligentia  et  voluptate 
quasi  autores  assumserint  vocem  occultae  inflamma- 
tionis, ubi  vel  noluere  vel  non  potuere  perscrutari 
morbi  naturam.  Quis  non  ridet  Wilson  legens 
morborum  historias,  qui  producta  febris  intermit- 
tentis, vel  alius  Anglorum,  Girdlestone  opusculum, 
qui  sequelas  dysenteriae  chronicae  occulta  a phlo- 
gosi  provenisse  asserit. 

Aliam  vero  causam,  cur  justo  frequentius  accusen- 
tur inflammationes  occultae,  larvatae,  vera  suppeditat 
observatio,  quam  plurimos,  morbis  affectos  chroni- 
cis, demum  inflammatoriae  affectioni  succumbere. 
liPhlogosis  tunc,  quae  sub  vitae'* finem  hominem  ag- 
gressa est,  et  a medico  minus  attento  non  detegeba- 

tur  sequelas  suas  offerens  tunc  pro  inconspicua 
inflammatione  imponit.  Nam  quamquam  inflamma- 
tionem typhosam , passivam  et  asthenicam  omnino 
rejiciam,  tamen  non  nego  promergere  posse  phlo- 
gosin  in  debili,  typho  laborante,  vel  maxime  asthe- 
nico, cum  jam  facile  nobis  cogitemus  transitorium 
et  subitaneum  vitae  organi  cujusdam  singuli  accre- 
mentum,  labefactata  licet  totius  corporis  vi  ac  ro- 
bore. Gruithuisen  contendit  inflammationem  semper 
antecedere  stadium  quoddam,  ubi  organorum  vita 
deprimatur,  quod  simul  stadium  quemdam  miscelae 
partium  afferens  mutationem  organa  apta  redderet 
ad  phlogosin,  vel  vitae  accrementum  irritativae  et 
reproductivae  subitaneum.  Quamquam  hoc  non 
omni  ex  parte  credam,  nec  in  inflammatione  partium 
minoris  dignitatis  necessarium  habeam,  tamen  cre- 
do, ubi  in  organis  stricte  sic  dictis  emergit,  tale 
antecedere  stadium,  et  inde  non  omnino  falsam 
esse  Gl.  viri  sententiam:  hac  de  causa  nempe  mor- 
bos asthenicos  tantopere  inflammationibus  favere. 
Tamen  non  neccsse  est,  uti  quivis  perspiciet,  ipsa® 
asthenicae  sint. 

§.  12. 

Gangraena  ipsa  in  visceribus  saepe  assumitur, 
ubi  non  adest.  Mera  sanguinis  suffusio  venosi  fa- 
cile pro  ista  minus  attento  et  non  rite  ista  perlu- 
stranti imponit.  Nec  si  adest,  ipsam  jam  satis  pro- 
bare inflammationem  praegressam,  concedam;  nisi 
antea  dolor  et  functio  (excretoria  vel  secretoria  sci- 
licet) organi  aucta,  diminuta,  vel  sublata,  nisi  una 

voce,  inflammatio  aderat  conspicua.  Nxm  noscimus 

gangraenae  siccae  speciem  paralyticam,  quae  par- 


tes  nulla  praegressa  occupat  inflammatione;  nosci- 
mus gangraenam  senilem,  ex  ossificatione  vasorum 
saepius  (vix  semper)  subortam,  phlogosin  sibi  vulgo 
non  praemittere;  nec  nos  fugit  spasmos  vehemen- 
tes, etsi  talis  rarior  jam  sit  observatio,  gangraenam, 
nulla  praegressa  inflammatione,  movisse.  Morborum 
ergo  historiae,  ubi  inflammationum  occultarum  ar- 
gumentum adducitur  a gangraena  in  visceribus  ob- 
servata, aliam  admittent  huius  phaenomeni  deriva- 
tionem. 

Lymphae  puriformis  excretio  saepius  certe  sub 
forma  cjuam  exuberantiam  vocavimus,  conspicitur, 
quam  in  vera,  genuina  inflammatione  (sic,  ut  fere 
hunc  exitum  in  phlogosi  plane  vellem  negare).  In- 
duratio  et  voluminis  partis  accreinentum 'post  phlo- 
gosin remanentes  difficile  saepius  a scirrhosis  in- 
durationibus,  a steatomatosis,  a varicosis  plane  di- 
versis distinguuntur,  nec  minus  facile  commutantur 
cum  Physconia,  ex  irritatione  longius  per  tempus 
perdurante,  quae  facile  exoritur.  Ex  his  ergo  no- 
bis etiam  non  venit  criterium  certum  praegressae 
inflammationis.  Ubi  demum  abscessus  in  loco  quo- 
dam conspiciuntur  post  mortem,  praevia  nulla  visi- 
bili et  signis  certis  animadvertenda  in  isto  loco 
inflammatione,  ad  metastasin  spectandum.  Sic  in 
nosodochio  militari  juvenem  vidi  polonum,  militem, 
tironem,  qui  nostalgia  laborans,  valdeque  jam  ema- 
ciatus, subito  per  noctem  nullo  dolore  vel  tumore 
praegresso  inter  extremitatum  musculos  abscessus 
habuit  magnos.  Pulmones,  post  mortem,  jam  om- 
nino fere  exulceratione  deleti,  puris  indicarunt  fon- 
tem, nec  occulta  fuerat  inflammatio  quae  hie  loci 


id  genuerat,  jam  diaria  nosocomii  revoluta  demon- 
strarunt , juvenem  per  plures  menses  nosodo- 
chii  incolam,  hoc  peripneumonia  afFectum  intrasse. 

§.  I3-' 

Objectionem,  mihi  hic  facile  faciendam,  adhuc 
removeam,  necesse  est.  Nervi  viscerum  plurimorum 
tam  sunt  insensiles,  ut  his  organis  etiam  laesis  sae- 
pius tamen  dolores  non  edant.  Cur  ergo  hic  loci 
dolor  appareat  necesse  est?  Cur  in  quavis  inflam- 
matione dolor  adest,  sensibilitate  tamen  non  aucta, 
nec  morbosa?  ) 

Defensionem  hic  mihi  parans,  moneo:  me,  si 
de  sensibilitate,  vel  irritabilitate  vel  demum  repro- 
ductione  aucta  in  organo  loquor,  eo  non  dicere, 
partes  ,solummodo  sensibiles,  irritabiles  vel  repro- 
ductivas  ejusdem  inprimis  affectas  esse  (nam  tales 
proprie  non  existunt  partes)  sed  me  totum  organon 
tunc  credere  in  sphaeram  sensibilem,  irritabilem  vel 
reproductivam  intractum,  huncque  vitae  radium 
damno  suo,  functionibus  caeteris  suis  neglectis  ex- 
colens. Quamquam  ergo  per  cujusdam  partis  in- 
flammationem sensibilitas  in  ista  non  provocata  sit 
parte,  tamen  nervi  ipsi  irritabiles  magis  fiunt  et  ad 
vitam  reproductivam  magis  intensivam,  per  hujus 
partis  inflammationem,  adducuntur.  Non  amplius 
r.orvi  sunt  sani,  organi  sani,  sed  nervi  organi  inflam- 
mati, quo  ad  sensibilitatem , actionemque  ipsi  an- 
nexam sani,  sed  commutati  quoad  partium  in  ipsis 
vicissitudinem  et  quoad  irritabilitatem  in  ipsis  (quibus 
ista,  etsi  magis  latens  semper  inhaeret)  provocatam. 

vSi  cerebro  cultrum  infigimus  non  dolet,  nam 
cerebro  immittitur  culter  in  directione  sensibili  vi- 

vente,  sensibilitate  caetera  systemata  sibi  quasi  assi- 
milante  et  subjiciente.  Cerebrum  inflammatum  do- 
let, et  doleat  necesse  est,  nam  hic  cerebrum  totum 
vivit  irritabile,  non  memor  est  quasi  se  focum  esse 
sensibilitatis.  Philosophi  recentiores  ista  jam  indi- 
carunt, sed  plures  eorum  polaritatem  ubique  nimis 
quaerentes,  ibi  semper  viderunt  praeponderandam 
systematis  unius,  et  quasi  rixam  et  oppositionem 
iutei  systema  morbose  irritatum  et  systemata  sana. 

Talis  vero  oppositio,  talisque  inter  corporis 
systemata  dissensus  plane  repugnat  iis , quae  de 
corporibus  scimus  organicis.  Systema  irritabile, 
sensibile  et  reproductivum  tria  sunt , simulque 
linum,  cum  unum  solummodo  per  alterum  existat. 
Reproductivum  systema  indifferentiae  vel  potius 
mutuae  penetrationis  amborum  productum  ct  gene- 
sis, hac  de  causa  rarius  solum  trahitur  in  morbum 
graviorem,  ubi  omnis  quasi  corpus  abit  in  produ- 
ctum. Ut  plurimum  impensis’  reproductionis  vel 
irritabilis  vel  sensibilis  vitae  factor  morbo  sigillum 
imponit,  totius  vitae  quasi  dominium  sibi  arrogans. 

§•  v 

Priusquam  uti  necesse  ad  thema  redeamus,  ad- 
huc erit  aptum  paucis  doctrinam  de  Crisibus  et  in- 
primis  de  Metastasi  perlustrari,  et,  quae  de  his  vi- 
deantur, exponere.  Movimus  nempe  opinionem: 
nullam  existere  phlogosin  metastaticam,  consensua- 
lem  solummodo,  et  sequentia  impedient  ne  falsae 
sententia  nostra  submittatur  interpretationi. 

Metastasin  vel  Crisin  translatoriam,  metasche- 
matismi  speciem  nominarunt  auctores,  ubi  morbo 
in  organo  vel  plane,  vel  exparte  deleto;  alius  mor- 


bus  cum  priore  connexus  in  alio  oritur  organo,  vel 
ubi  morbus  universalis  abit  in  topicuim  Sed  in 
ista  definitione  multa  desiderantur  adhuc  non  pi- 
lata, nec  ipsa  rem,  quam  designat  stricte  separat  a 
similibus  pathematibus.  Nam  a morbo  consensuali 
^xtinctione  solummodo  differt  morbi  antecedentis, 
cum  tamen  definitio  allata  affirmet,  saepius  prae- 
gressum morbum  exparte  perdurare.  Si  vero,  hunc 
ut  refligamus  errorem,  metastases  omnes  nominamus 
organi  morbosas  affectiones , quarum  eruptione 
morbus  cum  ipsis  connexus  in  alio  extinguitur  or- 
gano, evitantes  Charybdin  incidimus  in  Scyllam, 
Nam  nunc  nobis  audiunt  morbi  consensuales,  alle- 
ctiones, quas  medicorum  pauci  hoc  jam  induere 
volent  nomine.  Omnia  nempe  metastaseos  exem- 
pla, ubi  aperte  materia  quaedam  nociva  ex  organa 
in  aliud  migrabat,  consensu  nunc  sunt  declaranda, 
quod  quidem  scio,  nonnullos  Pathologorum  omnino 
fecisse,  quorum  vero,  cum  experientia  tot  reprobet 
argumentis  opinionem,  nolo  vestigia  premere.  Si 
propriae  venia  concedatur  opinioni  sequentia  ap- 
tiora viderentur. 

i.  Crisis  sensu  latiori  omnis  est  morbi  mutatio, 
respectu  vel  ejusdem  intensitatis,  vel  typi,  vel  for- 
mae, vel  characteris,  vel  demum  ipsius  loci. 

a.  Crisis  sensu  strictiore  omnis  est  morbi  mutatio, 
qua  ejusdem  intensitas  vel  plane  vel  ex  parte  in- 
fringitur, nulla  simul  suborta  commutatione 
morbi  quoad  locum,  formam  et  naturam. 

b.  Diadexis  omnis  formae  est,  vel  characteris  morbi 
mutatio,  loco  morbi  non  mutato.  Haec  quidem 
duplex,  aut; 

st-  Diacloche.  Ubi  forma  remanente  morbi  mu- 
tatur character;  febris  catharrhalis  v.  g.  iit 
nervosa. 

0.  Metaptosis.  Ubi  forma  morbi  mutatur  re- 
manente charactere,  intermittens  nervosa  abit 
v.  gr.  in  remittentem  nervosam  febrem. 
e.  Crisis  translatoria.  Omnis  morbi,  eandem  om- 
nino naturam  retinentis,  migratio,  quae  vel  : 

st.  Morbus  sympathicus,  consensualis,  ubi  re- 
manente organi  cujusdaui  morbosa  affectione, 
vel  plane  vel  ex  parte,  alia  accedit  remotio- 
ris organi  cum  priore  nexa,  dynamica  magis 
et  omnia  propriae  vitae  percurrens  stadia,  a 
primo  inde;  vel: 

0 Metastasis  stricte  sic  dicta,  morbus  metastati- 
cus, ubi  remanente  vel  plane  vel  ex  parte 
organi  cujusdam  morbo,  vel  et  isto  plane 
deleto,  aliud  organon  pathemate,  nexum  cer- 
tum cum  priore  monstrante,  afficitur,  quod 
in  eo  mox  incipit  stadio,  in  quo  tum  tempo- 
ris morbus  versabatur  prior,  quodque  mox  ea 
producta,  antecedentibus  omissis,  gignit,  quae 
tum  temporis  jam  provocaverat  morbus  prior. 

Respiciens  igitur  haec  contendo  inflammatio- 
nem consensualem  solummodo  esse,  sequelas  vero 
ejusdem,  inprimis  suppurationem,  via  metastatica 
propagari,  ubi  propagantur.  Probatur  id  experien- 
tia, probatur  omnis  aevi  inflammationis  theoria,  vix 
unquam  feliciter  fundamento  materiali  superstructa. 

•§•  I5- 

Inflammationem  passivam  multi  exhibent  auto- 
res,  sed  monet  nos  quaevis  phlogoseos  theoria  ta- 


lem  non  existere,  et  autores  sub  ejus  nomine  de 
mera  loqui  congestione.  Concedunt  pathologi  re- 
centiores  ad  unum  fere  omnes  majorem  irritabilita- 
tis in  parte  inflammata  intensitatem,  contendunt 
errasse  Boerh^ave  et  ejusdem  sectatores,  mechani- 
cam per  sanguinis  protrusionem  in  vasa  minora  in- 
flammationem declarantes,  respiciunt  vitalem  orga- 
nicumque in  phlogosi  processum,  et  tamen  inflam- 
mationem habent  passivam.  Quis  ipsos  sequi  vellet? 

Reil,  quamquam  mihi  succurrat,  omnemque  in- 
flammationem dicat  activam,  tamen  phlogosin  ha- 

I 

bet  typhosam  et  paralyticam,  passivae  suae  affines. 
Si  Reil  in  Typho  energiam  organi  et  in  Paralysi 
hanc  simul  cum  receptivitate  credit  labefactatam, 
contendo  Typhum,  ipsius  mente,' non  existere;  Pa- 
ralysin vero  ejusdem  omnem  inflammationem  ex- 
cludere. Concedo  actionem  organi  post  stimulum 
vel  ad,  vel  praeter  consuetudinem  admotum,  theo- 
retice  posse  dispesci  duos  in  factores,  in  receptivi- 
tatem  scilicet  vel  stimuli  perceptionem,  et  in  ener- 
giam vel  reactionem  organi  in  stimulum,  sed  mo- 
neo, hanc  divisionem  solummodo  idealem  et  om- 
nino theoreticam,  non  valere,  ut  morborum  distinc- 
tiones ei  superstruamus  Quaevis  si  accuratius 
examinas  stimuli  perceptio  jam  est  reactio,  et  si 
reagitur  perceptio  item  sane  adest,  reactione  vero 
suspensa  nec  perceptionem,  quasi  subjectivam  reac- 
tionis partem  valere  posse  et  vigere  quivis  credet. 
!Nobis  non  amplius  arridet  ista  in  scholis  brunonia- 
nis  usitata  numerorum  in  hos  factores  applicatio, 
demonstratura,  imminuta  factoris  unius  vi,  augeri 
eam  alienus  et  sic  invicem.  Non  polarice  opposi- 

tae  sibi  sunt  facultates,  sed  unius  ejusdemque  facul- 
tatis momenta  coaetanea  et  arcte  conjuncta,  quae 
nos  disjungimus  solummodo  abstrahentes  ab  eorum 
natura. 

Sed  ponamus,  existere  talem  energiae  solius 

% 

depressionem,  tamen  ubi  illa  adesset  sane  non  pro- 
mergeret  inflammatio,  vitam  organi  intensive  non 
extensive  majorem  sibi  postulans.  Paralytica  tunc 
inflammatio  in  sensu  Reil  passivae  ab  ipso  negatae 
tantopere  est  affinis,  ut  propria  contra  hanc  afferre 
argumenta  vix  sit  necessarium. 

§.  16. 

Paucis  potius  repugnabimus  contra  inflamma- 
tiones intermittentes,  quas  autores  afferunt. 

Morbum  intermittentem  merito  eum  nomina- 
mus, cujus  omnes  recursus  secum  suut  nexi  et  sin- 
guli tamen  decursum  morborum  segregatorum  simu- 
lant, quaeque  semper  in  systematis  nervei  vitio,  in- 
primis  in  turbatione  splanchnicorum  nervorum  ori- 
ginem inveniunt. 

Contendo,  omnes  ab  autoribus  allatas  inflam- 
mationes intermittentes  vel  fuisse  solummodo  re- 
currentes inflammationes,  vel  recidivas,  vel  etiam 
nullo  modo  inflammationes,  sed  potius  partium  irri- 
tationes dyscraticas.  Scio  existere  febres  pernicio- 
sas, ubi  in  paroxysmo  fere  symptomata  inflamma- 
tionis cerebri  promergunt.  Sed  primum  istae  febres 
non  genuinae  intermittentes  sunt,  apyrexiam  non 
habent  veram  et  puram.  et  ista  dein  symp- 
tomata phlogosin  solummodo  mentiuntur,  et  irrita- 
tionis sunt  potius  testes  cerebri.  Cum  vero  phlo- 
gosin dicerem  morbum  continuum  vel  leviter  remit- 

tentem,  non  locutus  sum  de  morbo  absolute  conti- 
nuo, in  rerum  natura  non  existente,  sed  de  morbo, 

‘ cujus  remissiones,  non  sat  conspicuae,  fere  nullae 
' videntur. 

§•  l7> 

Nervosam  inflammationem  multis  aggrediar,  su- 
pervacaneum est;  nam  quivis  facile  intelligit:  phlo- 
gosin  in  qua  sensibilitas  praevalet,  phlogosin  non 
esse.  Fere  omnia  huc  relata  ad  irritationem  no- 
stram pertinebunt,  ubi  sensibilitas  mota,  aliquid 
inflammationi  simile  gignit. 

Serosam  et  lymphaticam  phlogosin,  quam  sic 
nominant  autores , quia  credunt  vasa  serosa  vel 
lymphatica  inprimis  esse  affecta;  assumere  nequeo, 
censens,  semper  non  solummodo  systematis  vascu- 
losi partem,  sed  totum  organon  focum  inflamma- 
tioni praebere. 

Si  vero,  uti  Wedekind  inprimis  placuit  autores 
hanc  serosam  inflammationem  ipsis  auxilio  vocare 
velint,  ut  omnem  ad  lubitum  dicere  possent  mor- 
bum inflammationem,  tunc  ipsis  latebras  ut  reclu- 
damus, eosque  in  apertum  propellamus  necesse  est. 
Autor  mox  nominatus  demonstraturus  ubique  in 
Typho  existere  encephalitidem  sane  non  laudandus 
affert  uti  argumentum,  saepe  hanc  esse  serosam 
et  inconspicuam,  fugereque  inde  obducentium  et 
vestigia  quaerentium  oculos.  Nobis  eo  ostendit 
viam,  qua  tot  inflammationes  occultae  et  spuriae 
immigraverint  theoriam  medicam. 

Gruithuisen  praemissis  falsis  innixus  (credens 
nempe  omnem  puram  inflammationem  procreare 
vasa,  nervos  et  poros,  ob  ruborem,  dolorem  et  ex- 


sudationem,  quae  e sua  sententia  non  aliter  decla- 
rari licet)  hypothetice  assumit  lymphaticam  inflam- 
mationem, ubi  vasa  generantur  mprimis  lymphatica, 
et  inde  resorptio  valet;  nec  minus  hypothetice, 
hanc  lymphaticam  phiogosin  per  animalium  seriem, 
vulgarem,  imo  jam  polypis  propriam  esse.  Si  vigor 
resorptionis  mox  sufficeret  ad  assumendum  novam 
vasorum  lymphaticorum  generationem,  tunc  in  om- 
ni tabe  adesset  talis,  nec  sine  illa  ullus  resorberetur 
tumor. 

Si  vero  demum  autores  defendent  inflammatio- 
nem serosam  ob  exitum,  tunc  ipsis  dicam,  exsuda- 
tionem  inprimis  exuberantiae,  rarissime,  si  unquam, 
Phlogoseos  exitum  esse. 

§.  18. 

Inflammationem  puram  Clarissumi  Gruithuisen 
non  probo  ob  nimiam,  quam  ipsi  attribuit  nobilita- 
tem, habens  eam  semper  genetricem,  et  aequalis 
cum  generatione  dignitatis,  omissis,  quibus  ista  in- 
sistat comparatio.  Inflammationum  impurarum  vero 
ille  distinctionem  petiit  ab  exitu,  et  imo  puras* 
suas  inflammationes,  si  exitum  insuetum  monstrant, 
his  annumerat.  Sat  vero  conspicuum  est  et  a nobis 
saepe  allatum,  hos  exitus  non  amplius  ad  inflamma- 
tionem pertinere,  sed  morbos  esse  distinctos,  et 
inde  divisio  ista,  exitu  innixa  jam  non  valet.  Dein 
sub  titulo  impurarum  phlogosium  habet  omnes,  ubi 
non  solummodo  morbosa  actio,  sed  item  morbosa 
et  chemica  mutatio  substantiae  organicae  adest, 
talem  vero  dyscraticam  in  organis  miscelam  et  ip- 
sius producta  jam  non  amplius  nominamus  inflam- 


mationem,  et  a phlogosium,  uti  sequentes  docebunt 
paragraphi,  segregamus  serie. 

, ' Affert  Gruithuisen:  inflammationes  istas,  quae 

exitum  vel  nullum  conspicuum  praeberent,  vel  lini- 
rent per  desquamationem,  puras  esse  ab  initio,  seu 

mox  purificari  ger  crises;  quo  nobis  indicat,  se  in 

\ ' 

inflammationibus  plurimis  credere  materiale  quod- 
dam; ope  crisium  ejiciendum,  nec  censere  ipsum 
hos  morbos  mere  dynamicos  uti  merentur. 

' t 

§•  I9* 

Cum  his  impuris  inflammationibus  fere  conve- 
niunt, eorumque  synonyma  sunt  inflammationes  sic 
dictae  specificae,  dyscraticae.  Existunt  sane  speci- 
ficae, id  est,  propria  et  distincta  natura  gaudentes, 
inflammationes  respectu  organorum  affectorum  et 
systematum. 

Sic  hepatis  inflammatio  longe  alia  quam  illa 
tracheae.  Sed  existere  specificas,  respectu  causa- 
rum, inflammationes,  plane  nego.  Omnis  nempe 
cujusvis  generis,  irritatio,  quae  inprimis  irritabili- 
tatem et  vim  plasticam  reproductivam  in  parte  pro- 
vocat certa,  unam  eandemque  in,  ista  profert  phlo- 
gosin;  si  fuerit  vero  hoc  irritamentum  dyscraticae 
naturae,  tunc,  inflammatione  peracta,  adhuc  in  or- 
ganis restitant  chronica  momenta  morbosa;  quae 
etiam  apparatum  antiphlogisticum  non  amplius  sibi 
exposcunt.  Omnis  gonorrhoea  virulenta  in  initio 
rite  antiphlogistica  methodo  oppugnatur,  item  hanc 
medelam  originis  arthriticae  vel  rheumaticae  in- 
flammatio postulat,  sed  in  stadio  provectiori,  ubi 
non  amplius  mera  virium  partis,  totiusque  corporis 
reactio,  sed  jamjam  corruptela  et  modificatio  vitae 

organi  adest,  vix  aliquo  cum  successu  afferre  lice- 
bit, ista  antea  tam  utilia  phlogosi  contraria. 

Equidem  persuasum  habeo,  fere  omnia  dyscra- 
tica  et  contagiosa  momenta,  quae  in  corpus  agunt 
humanum  habere  primum  stadium  solummodo  in- 
flammatorium dicendum,  ubi  vita  orgaui,  cui  appli- 
cantur (prae  ceterarum  tamen  partium,  etsi  totum 
simul  afficiatur  corpus)  adhuc  integra  repugnat  iris 
alienis  et  nocivis,  inde  exaltatur  et  phlogosin  pro- 
fert. (Excipiam  solummodo  ea  contagia,  quae  vel 
Iiydrogenio  abundantia,  vel  tamen  qualitate  ei  re- 
spondentia vim  inprimis  partium  nerveam  aggre- 
diuntur , inter  quae  e.  g.  salivam  canum  rabiosorum 
et  acidum  hydrocyanicum  refero.  Morbi  a tali 
contagio  producti,  sane  in  primo  stadio  nil  inflam- 
matorii habent , sed  potius  spasmodicam  prae  se 
ferunt  naturam.  Erravit  Haase  certe,  erravit  item 
Kreysig  hydrophobiam  pro  morbo  sumentes  inflam- 
matorio. Consentiunt  etiam  mecum  fere  omnes 
hucusque  pathologi  hunc  dispescentes  morbum  in 
ista  dium  spasmodicum  seu  prodromorum,  in  stadium 
convulsivum  et  demum  hydrophobicum.)  vSed  se- 
cundum morborum  contagiosorum  stadium  jam  no- 
bis vitam  organi  pessumdatam,  et  per  irritamenta 
iista  victam  specifica  monstrat,  quae  toto  organismo 
•characterem  quasi  imponit  et  morbum  sic  excitat 
«diversae,  secundum  contagii  diversitatem,  naturae. 

. §■  30.  „ 

Merito  solummodo  primum  in  his  morbis  sta- 
dium mere  inflammatorium  et  nil  specifici  conti- 
cens pro  phlogosi  sumendum;  stadium  secundum 
dyscrnticum  ad  inflammationem  non  amplius  perti- 

net,  morbus  est  disjunctus  et  alio  nomine  salutan- 
dus, quae  etiam  his  in  morbis,  si  utrum  stadium 
sat  protrahitur  et  symptomata  evolvit  optime  m 
oculos  cadit.  Existunt  vero  morbi,  qui  stadio  vel 
uno  vel  altero  fere  obliterato  a potiori  denomi- 
nandi, vel  ob  praevalentem  phlogosin  inflammato- 
rii , vel  ob  praevalentem  chronicam  affectionem 
dyscratici  morbi  nobis  audiant  necesse  est.  Sic  si 
Arthritis  gastritidem  movet,  dyscrati.M.m  vix  appa- 
ret stadium,  nisi  proxime  ad  morbi  tinem  et  inte- 
stinarum hanc  affectionem  veram  dicimus  phlogo- 
sin. Tn  ophthalmitide  vero  scrophulosa  stadium 
mere  inflammatorium  tam  breve,  saepius  tam  in- 
conspicuum, ut  hunc  debeamus  nominare  statum 

dyscraticurn  moibum,  nec  phlogosin. 

Quanquam  scio,  mihi  nunc  ad  absolvendum 
opus  hos  morbos  dyscraticos  ct  inflammationum 
exitus  exponendos  esse,  tamen,  tempore  ac  spatio 
deficiente,  operi  manco,  cui,  tali  quali,  faveat 
lector,  liaem  impono. 

T H E S E S, 


j.  * olyporum  cordis  ac  vasorum  triplex  origo, 
cum  vel  post  mortem , vel  per  exuberan- 
tiam, vel  per  vim  plasticam  et  vitam  magis 
intensivam  ipsius  sanguinis  provocentur* 

2.  Vesica  fellea  ipsa  et&m  bilem  secernit* 

% 

3.  Contrastimulantia , vel  directe  debilitantia  et 

v deprimentia  existunt  medicamina. 

•>  „ 

4-  Nervi  ubique  in  partes  contrahendo  agunt  nec 
iride  nec  membro  virili  exceptis. 

ii-.  Ad  declarandam  lapidum  meteoricorum  origi- 
nem sic  dictorum  prae  caeteris  inservit 
hypothesis  Galli  Yzarn. 

6.  Eudiometria  adhuc  nulla  existit  et  quae  ex  huc 
usque  institutis  experimentis  resultarunt,  ipsa 
probant  non  valere  reagentia  allata. 

rjt  In  re  botanica  systema  naturale  ejusdem  pretii 
non  potest  existere,  quam  in  Zoologia  et 

/ 

Mineralogia. 

g.  Adhuc  non  demonstrarunt  Chemiae  cultores, 
aquam  et  aerem  composita  esse. 

g.  In  Chemia  recentiori  non  existunt  amplius  me- 
talla, nec  salia,  alcalia  aut  acida,  cum  de-- 
finitione  iam  nunc  disiungi  nequeant. 

v r . ■ h i 

IO.  Agens  nervosum  etiam  sanguini  sat  copiose 
inhabitat. 

VITAE  CURRICULUM 

EX  DECRETO]  * 

GRATIOSAE  FACULTATIS  MEDICAE 
BEROLINENSIS  ADIECTUM. 


Friedericus  Guilielmus  Hemprich  Glatzii  in 
comitatu  eiusdem  nominis  d.  2^10  M.  Innii  1796 
natus  sum,  patre,  chirurgo  huius  urbis  forense,  cu- 
ius per  menses  paucos  optimi  obitum  doleo,  matre 
e gente  Gansaugiana.  In  Gymnasio  Glacensi,  post- 
quam iam  a pastore  Pohl,  urbis  patriae  ecclesia- 
stico, cui  gratae  mentis  hic  publice  offero  vota, 
litterarum  primas  acceperam  lineas  et  rudimenta, 
per  triennium  fere  vacavi  studiis  humanitatis.  In- 
eunte  anno  1813*  Gymnasio  relicto,  chirurgi  sus- 
cepi munus  militaris,  quo  ad  finem  usque  anni 
i8i$*  functus  sum.  Tunc  examine  absoluto,  cum 
testimonio  maturitatis  Vratislaviam  me  contuli,  ubi 
111.  Link,  tum  temporis  fasces  academieas  habens 

1 * * *•  ' 

me  numero  civium  academicorum  adscripsit. 

Adfui  per  semestre;  praelectionibus  quae  ha- 
buere : 111.  Link  de  Encyclopaedia  medica,  111. 
Steffens  de  Physica,  Celeb.  Hagen  de  rebus  anato- 
micis et  Celeb.  Heyde  de  terminologia  botanica, 
nec  non  illis  Clar.  Rohowsky  in  Terentium  et 
Sophoclem.  Vere  ineunte  cum  reardesceret  belli 
fax;  chirurgi  militaris  per  annum  denuo  officia 
praestiti.  Reveniens  demum  ad  Medicinae  studium 
iterum  Vratislaviam  me  contuli,  ubi  lectionibus 

suis  interesse  veniam  dederunt:  III.  Bartels  legens 
de  Pathologia  universali,  de  Physiologia  humana, 
de  Temperamentis  et  de  Electricitate  animali ; 111. 

Steffens  disserens  de  Physiologia  universali  et  com- 
parata, de  Anthropologia  et  de  terrae  historia  in- 
teriori. Item  frequentavi  111.  Remer  tractantem  de 
Materia  medica,  111.  Otto  Anatomiam  pathologicam 
et  comparatam  permeantem,  nec  non  nobis  cultrum 
anatomicum  ducendi  modum  practice  demonstran- 
tem; 111.  Benedict  chirurgiae  universalis  praecepta 
docentem,  cuius  visitavi  simul  clinicum  chirurgico 
ophthalmiatricum.  INon  abfui  demum  cum  III.  Tre- 
viranus  locutus  est  de  Physiologia  et  Anatomia 
plantarum  et  Celeb.  Henschel  de  Phytotomia.  Illust. 
Gravenhorst  copiam  benigne  dedit  museum  uni\  er- 
sitatis  permigrandi  zoologicum,  et  me,  perpetuo 
gratitudinis  vinculo  sibi  adiigatum  Amphibiologiam 
docuit- 

Mense  Octobre  anni  iSI7*  Berolinum  petii, 
ubi  iterum  me  in  numerum  Medicinae  studiosorum 
assumsit  III.  Link  t.  t.  Rector.  Adii  praelectiones 
111.  Horn  de  Therapia  speciali  et  sub  eiusdem  et 
Perill.  Hufeland  auspiciis  medicinam  feci.  Insigni 
benevolentia  III.  Lichtenstein  permisit  , ut  in  Mu- 
seo  regio  zoologico  studia  continuarem  mea,  et  au- 
xilio consilioque  ubique  mihi  succurrens,  fautoieni 
mihi  nunquam  satis  colendum  se  praebuit. 

Peracto  tentamine  et  examine  rigoroso , nec  non 
absoluto  cursu  anatomico  chirurgico  et  clinico,  prae- 
positam de  inflammationis  notione  conscripsi,  eain 
publice  defensurus,  dissertationem. 


